CELEX ID: 32025D1267

--- ENGLISH ---

Document:
$en_document

Summary:
$en_summary

--- DANISH ---

Document:
Den Europæiske Unions 
Tidende
DA
L-udgaven
2025/1267
27.6.2025
EUROPA-PARLAMENTETS OG RÅDETS AFGØRELSE (EU) 2025/1267
af 24. juni 2025
om makrofinansiel bistand til Den Arabiske Republik Egypten
EUROPA-PARLAMENTET OG RÅDET FOR DEN EUROPÆISKE UNION HAR —
under henvisning til traktaten om Den Europæiske Unions funktionsmåde, særlig artikel 212, stk. 2,
under henvisning til forslag fra Europa-Kommissionen,
efter fremsendelse af udkast til lovgivningsmæssig retsakt til de nationale parlamenter,
efter den almindelige lovgivningsprocedure 
(
1
)
, og
ud fra følgende betragtninger:
(1)
Forbindelserne mellem Unionen og Den Arabiske Republik Egypten (»Egypten«) foregår inden for rammerne af Euro-Middelhavs-aftalen om oprettelse af en associering mellem De Europæiske Fællesskaber og deres medlemsstater på den ene side og Den Arabiske Republik Egypten på den anden side 
(
2
)
 (»associeringsaftalen«), som har været i kraft siden 2004. Unionen og Egypten vedtog de seneste prioriteter for partnerskabet mellem EU og Egypten (2021-2027) på det niende møde i associeringsrådet EU-Egypten, der er oprettet i henhold til associeringsaftalen, den 19. juni 2022 (»partnerskabsprioriteterne«). Partnerskabsprioriteterne bekræfter på ny det fælles mål om at tackle de fælles udfordringer, som Unionen og Egypten står over for, fremme fælles interesser og sikre stabilitet og bæredygtig udvikling på lang sigt på begge sider af Middelhavet. Partnerskabsprioriteterne understøttes fortsat af et fælles engagement i at sikre universelle værdier som demokrati, retsstatsprincippet og respekt for menneskerettighederne, hvilket også er afspejlet i det flerårige vejledende program mellem EU og Egypten for perioden 2021-2027 (»det flerårige vejledende program EU-Egypten«).
(2)
Partnerskabsprioriteterne afspejler Unionens og Egyptens fælles tilsagn om at styrke samarbejdet til støtte for Egyptens strategi »Sustainable Development Strategy Vision 2030« og Unionens vilje til at udnytte det fornyede momentum til at styrke partnerskabet med de sydlige nabolande. I Det Europæiske Råds konklusioner af 10.-11. december 2020 udpegede Unionen navnlig et demokratisk, mere stabilt, grønnere og mere velstående sydligt naboskab som en strategisk prioritet. EU-dagsordenen for Middelhavsområdet og den dertil knyttede økonomiske plan og investeringsplan for de sydlige nabolande, der er fastsat i den fælles meddelelse fra Kommissionen og Unionens højtstående repræsentant for udenrigsanliggender og sikkerhedspolitik af 9. februar 2021 med titlen »Fornyet partnerskab med de sydlige naboland — En ny dagsorden for Middelhavsområdet« indeholder Unionens mål om at opnå langsigtet, bæredygtig socioøkonomisk genopretning og modstandsdygtighed og fremme både den grønne og den digitale omstilling i regionen.
(3)
Den 17. marts 2024 besluttede Egypten og Unionen i fællesskab at opgradere deres relationer til et strategisk og omfattende partnerskab baseret på værdierne rimelighed, gensidig respekt og tillid med henblik på at styrke deres fælles stabilitet, fred og velstand.
(4)
Unionen og Egypten har i overensstemmelse med partnerskabsprioriteterne givet tilsagn om at sikre ansvarlighed, retsstatsprincippet, fuld respekt for menneskerettighederne og de grundlæggende frihedsrettigheder samt fremme demokrati, kønsligestilling og lige muligheder som forfatningsmæssige rettigheder for alle deres borgere. Disse tilsagn bidrager til at fremme partnerskabet og Egyptens bæredygtige sociale og økonomiske udvikling, gode regeringsførelse og socioøkonomiske stabilitet. Det øgede og konstruktive samarbejde mellem Unionen og Egypten i den seneste tid har åbnet mulighed for en mere meningsfuld dialog om menneskerettighedsrelaterede spørgsmål. Inden for rammerne af associeringsaftalen tilvejebringer Underudvalget vedrørende Politiske Spørgsmål, Menneskerettigheder og Demokrati — Internationale og Regionale Spørgsmål og associeringsudvalget institutionelle platforme til udveksling af synspunkter om en lang række menneskerettighedsspørgsmål, som Unionen gerne vil fortsætte og bygge videre på. Den stadige fremtidige forbedring af menneskerettighedssituationen i Egypten på centrale områder vedrørende borgerlige, politiske, økonomiske, sociale og grundlæggende frihedsrettigheder, som begge parter regelmæssigt tager op i bilaterale og internationale fora, vil bidrage positivt til forbindelserne mellem Unionen og Egypten.
(5)
Bistanden til Egypten finansieres primært gennem instrumentet for naboskab, udviklingssamarbejde og internationalt samarbejde — et globalt Europa (NDICI-GE), der er oprettet ved Europa-Parlamentets og Rådets forordning (EU) 2021/947 
(
3
)
. Unionens vejledende tildeling til Egypten under NDICI-GE for den første periode (2021-2024) i det flerårige vejledende program EU-Egypten var på 240 mio. EUR. Dette supplerer den igangværende samarbejdsportefølje på 1,3 mia. EUR og anden budgetstøtte og nødforanstaltninger som reaktion på covid-19-pandemien og på Ruslands angrebskrig mod Ukraine, som beløber sig til 307 mio. EUR. Partnerskabsprioriteterne for 2021-2027 er afspejlet i det flerårige vejledende program EU-Egypten, som er udarbejdet i tæt samarbejde med alle relevante interessenter og dækker tre brede områder: i) en bæredygtig moderne økonomi og social udvikling, ii) partnere i udenrigspolitik, og iii) styrkelse af stabiliteten. NDICI-GE Europa erstatter det europæiske naboskabsinstrument, hvorunder der blev ydet bilateral bistand til Egypten fra Unionen for perioden 2014-2020 for 756 mio. EUR.
(6)
Unionen anerkender Egyptens vigtige rolle med at sikre regional sikkerhed og stabilitet og har en stærk interesse i at forhindre kortsigtet økonomisk ustabilitet i Egypten, hvilket ville kunne få videre konsekvenser og have negativ indvirkning på det geopolitiske landskab. Terrorisme, organiseret kriminalitet som f.eks. menneskesmugling, irregulær migration, desinformation og konflikter er fælles trusler mod den fælles sikkerhed og nationernes sociale struktur på begge sider af Middelhavet. Unionen anerkender Egyptens bidrag til håndteringen af sådanne problemer. Derudover er energisikkerhed en af de mest presserende udfordringer, som landene på begge sider af Middelhavet står over for. Energisamarbejde mellem Unionen og Egypten vil ikke blot kunne frembyde en kilde til økonomisk velstand for regionen, men også styrke energisikkerheden ved at diversificere energiforsyningen og tilskynde til regionalt samarbejde. Unionen og Egypten har derfor en fælles interesse i at styrke samarbejdet som fremhævet i partnerskabsprioriteterne i fuld overensstemmelse med folkeretten, herunder menneskerettighederne og den humanitære folkeret, og i at fremme fælles interesser og adressere fælles udfordringer.
(7)
I lyset af de globale og regionale geopolitiske udfordringer, herunder den humanitære krise i Gaza, der er affødt af konsekvenserne af Hamas' terrorangreb i Israel den 7. oktober 2023, de tiltagende spændinger på Afrikas Horn og sejladssikkerheden i Det Røde Hav såvel som migrationspresset fra konflikten i Sudan, den uafklarede situation i Syrien, ustabiliteten i Libyen, Egyptens rolle som værtsland for et stort antal flygtninge og migranter, samt Egyptens strategiske betydning som det største land i området og landets stabiliserende rolle i hele Mellemøsten har Unionen påbegyndt et strategisk og omfattende partnerskab med Egypten som skitseret i den fælles erklæring fra Unionen og Egypten, der blev undertegnet i Kairo den 17. marts 2024 (»den fælles erklæring«).
(8)
Formålet med det strategiske og omfattende partnerskab med Egypten er at højne de politiske forbindelser mellem Unionen og Egypten til et strategisk partnerskab og at sætte Egypten i stand til at udfylde sin vigtige rolle med at skabe stabilitet i regionen, Mellemøsten og Nordafrika. Dette partnerskab tager sigte på at støtte Egyptens makroøkonomiske modstandsdygtighed og muliggøre gennemførelsen af ambitiøse socioøkonomiske reformer på en måde, der supplerer og styrker den reformproces, der er fastlagt inden for rammerne af Den Internationale Valutafonds (IMF's) program for Egypten. Som skitseret i den fælles erklæring vil det strategiske og omfattende partnerskab dække en bred række af politiske foranstaltninger inden for seks interventionsområder, nærmere bestemt: politiske forbindelser, økonomisk stabilitet, investeringer og handel, migration, samarbejde inden for sikkerhed og retshåndhævelse samt demografi og menneskelig kapital. Det strategiske og omfattende partnerskab bør udvikles i overensstemmelse med initiativer på EU-plan og medlemsstatsplan.
(9)
Det strategiske og omfattende partnerskab er understøttet af en finansiel pakke på 7,4 mia. EUR med kort- og langfristet bistand til gennemførelse af den makro- og finanspolitiske reformdagsorden og den socioøkonomiske reformdagsorden såvel som med øgede støttebeløb til investeringer i Egypten og målrettet støtte til gennemførelsen af de forskellige strategiske prioriteter, som bl.a. omfatter vedvarende energi og migration. En del af støttepakken er Unionens pakke af makrofinansiel bistand på op til 5 mia. EUR i lån bestående af to makrofinansielle bistandstransaktioner, en kortfristet transaktion på op til 1 mia. EUR og en mellemfristet transaktion på op til 4 mia. EUR. Denne finansielle pakke omfatter også finansielle instrumenter såsom garantier og blandingsinstrumenter, der tager sigte på at mobilisere offentlige og private investeringer med henblik på at generere betydelige nye investeringer med positive økonomiske virkninger, som kan komme alle egyptere til gavn. Dette vil blive suppleret med programmer til støtte for specifikke prioriteter under det strategiske og omfattende partnerskab gennem individuelle projekter og teknisk bistand gennemført under NDICI-GE.
(10)
Egyptens makroøkonomiske situation er blevet svært udfordret og er blevet væsentligt forværret gennem de seneste måneder, efterhånden som det udefra kommende pres er steget, og den offentlige gæld er steget yderligere med fortsatte betydelige risici for nedadgående økonomiske udsigter. Konsekvenserne af Ruslands angrebskrig mod Ukraine og de geopolitiske spændinger og konflikter i Mellemøsten har ført til længerevarende kapitaludstrømning og lavere indtægter fra udenlandsk valuta, navnlig som følge af kraftigt faldende indtægter fra turismen, provenu fra Suezkanalen og gasproduktion i en tid med omskiftelig tillid blandt de udenlandske investorer. Dette er særlig problematisk i Egyptens vanskelige finanspolitiske situation, som er kendetegnet ved vedvarende budgetunderskud og høje og stigende gældskvoter. Egypten var i 2024 på trods af denne vanskelige eksterne situation i stand til at gennemføre reformer såsom harmonisering af valutakurser og fremskridt i stramningen af pengepolitikken for at bidrage til at bevare landets makroøkonomiske stabilitet.
(11)
Egyptens økonomiske og finansielle situation er blevet understøttet af flere IMF-programmer, der har foretaget udbetalinger siden 2016. Disse er en treårig udvidet lånefacilitet på 12 mia. USD, som blev vedtaget i 2016, finansiel nødhjælp under instrumentet for hurtig finansiering på 2,8 mia. USD, som blev vedtaget i 2020, en etårig standby-aftale på 5,2 mia. USD, som blev vedtaget i 2020, og en fireårig udvidet lånefacilitet på 3 mia. USD, som blev vedtaget i 2022 og forhøjet til 8 mia. USD i 2024. Egypten har ydet en stor reformindsats i første del af sit samarbejde med IMF i 2016-2021. Der blev bl.a. foretaget en betydelig devaluering, som blev ledsaget af pengepolitiske reformer med fokus på en inflationsmålkorridor. Reformen af brændstofstøtten blev kombineret med en betydelig styrkelse af et målrettet system for sociale overførsler. Den offentlige økonomistyring er blevet styrket med udviklingen af mellemfristede indtægts- og gældsforvaltningsstrategier. De egyptiske myndigheder begyndte også at forbedre forvaltningen af de statsejede selskaber.
(12)
Efter vedtagelsen af opfølgeren til IMF-programmet i december 2022 blev reformprocessen mindre markant, selv om Egypten har truffet foranstaltninger til at skabe lige vilkår for offentlige og private selskaber ved at vedtage national lovgivning om afskaffelse af skattefordelene for statsejede selskaber, dog med visse undtagelser med henvisning til den nationale sikkerhed, samt vedtagelsen af en politik for statsligt ejerskab, som tager sigte på at mindske statens tilstedeværelse i økonomien, der fortsat er betydelig og forvrider forholdene til trods for de seneste begrænsede fremskridt, og på at præcisere rationalet bag fortsat statslig involvering i visse strategiske sektorer. Egypten levede dog ikke op til sit tilsagn om at sikre en mere fleksibel valutakurs i 2023, hvilket har ført til en stort set stabil officiel valutakurs og et stort parallelt marked med en betydeligt lavere og stærkt volatil valutakurs. Denne fragmentering har i væsentlig grad hæmmet omfanget af udenlandske investeringer og de indenlandske erhvervsaktiviteter.
(13)
Egypten genoptog samarbejdet med IMF i begyndelsen af 2024 og nåede frem til en aftale på embedsmandsplan den 6. marts 2024 om en ny udvidet lånefacilitet på 8 mia. USD. Det nye program blev vedtaget ved en afgørelse truffet af IMF's bestyrelse den 29. marts 2024, og det har til formål at adressere områderne: i) troværdig valutakursfleksibilitet, ii) holdbar stramning af pengepolitikken, iii) finanspolitisk konsolidering for at bevare gældsholdbarheden, iv) en ny ramme for at få styr på infrastrukturinvesteringer, v) sikre passende niveauer af sociale udgifter til beskyttelse af sårbare grupper, herunder mod stigninger i leveomkostningerne og energipriserne, og vi) gennemførelse af politikken for statsejerskab og reformer for at skabe lige vilkår med henblik på at fremme udviklingen af den private sektor i økonomien. Samtidig med undertegnelsen af aftalen på embedsmandsplan traf Egypten også foranstaltninger til at sikre en fleksibel valutakurs, og centralbanken hævede den toneangivende rente med hele 600 basispoint i overensstemmelse med prioriteterne i IMF-programmet. Der blev i december 2024 indgået en aftale på embedsmandsplan om den fjerde gennemgang af Egyptens økonomiske reformprogram, og IMF's bestyrelse afsluttede gennemgangen i marts 2025.
(14)
I lyset af den forværrede økonomiske situation og de ringe udsigter som følge af betydelige nedadrettede risici relateret til aktuelle ydre forstyrrelser anmodede Egypten den 12. marts 2024 Unionen om supplerende makrofinansiel bistand.
(15)
Eftersom Egypten er omfattet af den europæiske naboskabspolitik, bør landet betragtes som berettiget til at modtage makrofinansiel bistand fra Unionen.
(16)
Unionens makrofinansielle bistand bør være et ekstraordinært instrument til ubunden og uspecificeret betalingsbalancestøtte, som har til formål at dække Egyptens umiddelbare behov for ekstern finansiering, og den bør understøtte gennemførelsen af et politisk program, der indeholder stærke øjeblikkelige tilpasnings- og strukturreformforanstaltninger, som er udformet med henblik på at forbedre Egyptens betalingsbalance.
(17)
Eftersom der stadig findes et stort resterende eksternt finansieringsgab på Egyptens betalingsbalance, som overstiger de midler, der stilles til rådighed af IMF og andre multilaterale institutioner og regionale partnere, anses Unionens makrofinansielle bistand til Egypten, i kombination med IMF-programmet, under de nuværende ekstraordinære omstændigheder for at være en hensigtsmæssig reaktion på Egyptens anmodning om støtte til økonomisk stabilisering af landets økonomi. Unionens pakke af makrofinansiel bistand på 5 mia. EUR, herunder den makrofinansielle bistand på op til 4 mia. EUR i henhold til denne afgørelse, tilstræber at støtte Egyptens økonomiske stabilisering og strukturreformdagsorden, idet den udgør et supplement til de midler, der stilles til rådighed under IMF-programmet. Første del af pakken, makrofinansiel bistand i form af et lån på 1 mia. EUR, blev udbetalt i december 2024 efter en positiv vurdering fra Kommissionens side.
(18)
Unionens makrofinansielle bistand bør tage sigte på at støtte genoprettelsen af en holdbar ekstern finansieringssituation i Egypten og derved støtte den økonomiske og sociale udvikling. Ved at fremme stabilitet og velstand i nabolandene kan Unionens makrofinansielle bistand til Egypten også bidrage til Unionens vækst og økonomiske modstandsdygtighed.
(19)
Fastsættelsen af beløbet for Unionens makrofinansielle bistand bør være baseret på en fuldstændig kvantitativ vurdering af Egyptens resterende behov for ekstern finansiering og tage hensyn til Egyptens evne til at finansiere sig selv med egne midler, navnlig med de internationale reserver, det har til rådighed. Unionens makrofinansielle bistand indgår i en fælles international indsats, som effektivt supplerer programmerne og midlerne fra IMF og Verdensbanken. Ved fastsættelsen af bistandsbeløbet bør der også tages højde for forventede finansielle bidrag fra multilaterale donorer og behovet for at sikre en retfærdig byrdefordeling mellem Unionen og andre donorer samt for den allerede eksisterende anvendelse af Unionens andre eksterne finansieringsinstrumenter i Egypten og merværdien af Unionens samlede engagement i Egypten.
(20)
Kommissionen bør sikre, at Unionens makrofinansielle bistand juridisk og indholdsmæssigt er i overensstemmelse med de vigtigste principper og mål inden for de forskellige områder af udenrigspolitikken, med de foranstaltninger, der træffes inden for disse områder, og med Unionens andre relevante politikker og Unionens værdier såsom demokrati, menneskerettigheder og retsstatsprincippet.
(21)
Unionens makrofinansielle bistand bør støtte Unionens eksterne politik over for Egypten. Kommissionen og Tjenesten for EU's Optræden Udadtil (EU-Udenrigstjenesten) bør arbejde tæt sammen under hele den makrofinansielle bistandstransaktion med henblik på at koordinere og sikre sammenhæng i Unionens eksterne politik.
(22)
Unionens makrofinansielle bistand bør understøtte Egyptens engagement i at fremme værdier, som landet har til fælles med Unionen, herunder demokrati, retsstatsprincippet, god regeringsførelse, respekt for menneskerettighederne, bæredygtig udvikling og bekæmpelse af fattigdom, samt landets engagement i principperne om åben, regelbaseret og fair handel.
(23)
Det bør være en forudsætning for Unionens makrofinansielle bistand til Egypten, at Egypten fortsætter med at gøre konkrete, troværdige og mærkbare fremskridt for at respektere effektive demokratiske mekanismer, herunder et parlamentarisk flerpartisystem, og retsstatsprincippet, samt at sikre respekt for menneskerettighederne. Derudover bør de specifikke målsætninger for Unionens makrofinansielle bistand styrke effektiviteten, gennemsigtigheden og pålideligheden af systemerne til offentlig økonomistyring samt styringen af og tilsynet med finanssektoren i Egypten og bør fremme strukturreformer, der har til formål at støtte en holdbar og inklusiv vækst, skabelse af anstændige job og finanspolitisk konsolidering. Kommissionen og EU-Udenrigstjenesten bør regelmæssigt føre kontrol med, at denne forudsætning og disse specifikke målsætninger opfyldes.
(24)
Forbindelsen mellem Unionens makrofinansielle bistand og et igangværende IMF-udbetalingsprogram med dets stærke makroøkonomiske ramme og strenge gældsholdbarhedsanalyse giver garantier for så vidt angår Egyptens tilbagebetalingsevne. For at sikre, at Unionens finansielle interesser i forbindelse med denne makrofinansielle bistand beskyttes effektivt, bør Egypten desuden vedtage hensigtsmæssige foranstaltninger til at forebygge og bekæmpe svig, korruption og andre uregelmæssigheder i forbindelse med denne bistand. En gennemsigtig forvaltning af de midler, der tildeles inden for rammerne af Unionens makrofinansielle bistand, er af afgørende betydning. Derudover bør en låneaftale, som indgås mellem Kommissionen og de egyptiske myndigheder, indeholde bestemmelser, der giver Det Europæiske Kontor for Bekæmpelse af Svig mulighed for at foretage efterforskninger, herunder kontrol og inspektion på stedet, i overensstemmelse med de bestemmelser og procedurer, der er fastsat i Europa-Parlamentets og Rådets forordning (EU, Euratom) nr. 883/2013 
(
4
)
 og Rådets forordning (Euratom, EF) nr. 2185/96 
(
5
)
, giver Kommissionen og Revisionsretten mulighed for at udføre revisioner og Den Europæiske Anklagemyndighed mulighed for at udøve sine kompetencer for så vidt angår ydelse af Unionens makrofinansielle bistand i og efter rådighedsperioden for denne bistand.
(25)
Unionens makrofinansielle bistand stilles til rådighed med forbehold af Europa-Parlamentets og Rådets bemyndigelse som budgetmyndighed.
(26)
Størrelsen af den hensættelse, der kræves til den makrofinansielle bistand i form af lån, bør være forenelig med budgetbevillingerne i den flerårige finansielle ramme.
(27)
Unionens makrofinansielle bistand bør forvaltes af Kommissionen. For at sikre, at Europa-Parlamentet og Rådet er i stand til at følge gennemførelsen af denne afgørelse, bør Kommissionen regelmæssigt holde dem underrettet om udviklingen i forbindelse med denne bistand og forsyne dem med den relevante dokumentation.
(28)
Årsrapporten om gennemførelsen af denne afgørelse bør indeholde information om konkrete, mærkbare og troværdige fremskridt, som Egypten har taget for at respektere effektive demokratiske mekanismer, herunder et parlamentarisk flerpartisystem, og retsstatsprincippet samt at sikre respekt for menneskerettighederne.
(29)
For at sikre ensartede betingelser for gennemførelsen af denne afgørelse bør Kommissionen tillægges gennemførelsesbeføjelser. Disse beføjelser bør udøves i overensstemmelse med Europa-Parlamentets og Rådets forordning (EU) nr. 182/2011 
(
6
)
.
(30)
Unionens makrofinansielle bistand bør ledsages af økonomisk-politiske betingelser, som fastsættes i et aftalememorandum (aftalememorandummet). For at sikre ensartede gennemførelsesbetingelser og af effektivitetshensyn bør Kommissionen gives bemyndigelse til at forhandle disse betingelser med de egyptiske myndigheder under tilsyn af et udvalg sammensat af repræsentanter for medlemsstaterne i overensstemmelse med forordning (EU) nr. 182/2011. I henhold til forordning (EU) nr. 182/2011 bør rådgivningsproceduren som hovedregel finde anvendelse i alle tilfælde, medmindre andet er fastsat i nævnte forordning. I betragtning af den potentielt store betydning af bistand på mere end 90 mio. EUR bør undersøgelsesproceduren, som fastsat i forordning (EU) nr. 182/2011 anvendes for transaktioner over denne tærskel. I betragtning af størrelsen af Unionens makrofinansielle bistand til Egypten bør denne undersøgelsesprocedure finde anvendelse på vedtagelsen af aftalememorandummet og på enhver reduktion, suspendering eller annullering af denne bistand.
(31)
Målet med denne afgørelse, nemlig at imødekomme Egyptens behov for ekstern finansiering, kan ikke i tilstrækkelig grad opfyldes af medlemsstaterne, men bedre kan nås på EU-plan; Unionen kan derfor vedtage foranstaltninger i overensstemmelse med nærhedsprincippet, jf. artikel 5 i traktaten om Den Europæiske Union. I overensstemmelse med proportionalitetsprincippet, jf. nævnte artikel, går denne afgørelse ikke videre, end hvad der er nødvendigt for at nå dette mål.
(32)
For at muliggøre hurtig levering af makrofinansiel bistand til Egypten, bør denne afgørelse træde i kraft dagen efter offentliggørelsen i 
Den Europæiske Unions Tidende
 —
VEDTAGET DENNE AFGØRELSE:
Artikel 1
1.   Unionen stiller makrofinansiel bistand i form af lån på højst 4 mia. EUR til rådighed for Egypten (»Unionens makrofinansielle bistand«) for at støtte Egyptens økonomiske stabilisering og en omfattende reformdagsorden. Frigivelsen af Unionens makrofinansielle bistand er betinget af, at Europa-Parlamentet og Rådet vedtager Unionens budget for det relevante år. Unionens makrofinansielle bistand skal bidrage til at dække Egyptens betalingsbalancebehov som angivet i IMF-programmet.
2.   Til finansiering af Unionens makrofinansielle bistand bemyndiges Kommissionen til på Unionens vegne at låne de nødvendige midler på kapitalmarkederne eller fra finansielle institutioner og genudlåne dem til Egypten.
3.   Kommissionen forvalter frigivelsen af Unionens makrofinansielle bistand på en måde, der er i overensstemmelse med de aftaler eller overenskomster, der er indgået mellem IMF og Egypten, og med de centrale principper og målsætninger for de økonomiske reformer, som er fastlagt i associeringsaftalen.
Kommissionen holder regelmæssigt Europa-Parlamentet og Rådet underrettet om udviklingen i Unionens makrofinansielle bistand, herunder udbetalingen heraf, og forsyner i god tid disse institutioner med den relevante dokumentation.
4.   Unionens makrofinansielle bistand stilles til rådighed i en periode på to et halvt år regnet fra den første dag efter ikrafttrædelsesdatoen for det i artikel 3, stk. 1, omhandlede aftalememorandum.
5.   Sker der i løbet af den periode, hvor den makrofinansielle bistand udbetales, et voldsomt fald i Egyptens finansieringsbehov i forhold til de oprindelige prognoser, reducerer, suspenderer eller annullerer Kommissionen bistanden efter undersøgelsesproceduren i artikel 7, stk. 2.
Artikel 2
1.   Det er en forudsætning for Unionens makrofinansielle bistand til Egypten, at landet fortsætter med at gøre konkrete og troværdige fremskridt for at respektere effektive demokratiske mekanismer, herunder et parlamentarisk flerpartisystem, og retsstatsprincippet samt at sikre respekt for menneskerettighederne.
2.   Kommissionen og EU-Udenrigstjenesten kontrollerer opfyldelsen af de i stk. 1 omhandlede forudsætning i hele den periode, hvor Unionen yder makrofinansiel bistand.
3.   Denne artikels stk. 1 og 2 finder anvendelse i overensstemmelse med Rådets afgørelse 2010/427/EU 
(
7
)
.
Artikel 3
1.   Kommissionen aftaler efter undersøgelsesproceduren i artikel 7, stk. 2, klart definerede økonomisk-politiske og finansielle betingelser med de egyptiske myndigheder med fokus på strukturreformer og sunde offentlige finanser, som Unionens makrofinansielle bistand skal være underlagt. Disse økonomisk-politiske og finansielle betingelser fastlægges i et aftalememorandum (aftalememorandummet), der skal indeholde en tidshorisont for opfyldelsen heraf. Disse økonomisk-politiske og finansielle betingelser skal være i overensstemmelse med de i artikel 1, stk. 3, omhandlede aftaler eller overenskomster, herunder de makroøkonomiske tilpasnings- og strukturreformprogrammer, som Egypten gennemfører med støtte fra IMF.
2.   De økonomisk-politiske og finansielle betingelser i stk. 1 har navnlig til formål at styrke effektiviteten, gennemsigtigheden og pålideligheden af systemerne til offentlig økonomistyring i Egypten, herunder med henblik på anvendelsen af Unionens makrofinansielle bistand. Fremskridt med hensyn til gensidig markedsåbning, herunder for små og mellemstore virksomheder, udvikling af regelbaseret og fair handel, bæredygtig udvikling, god regeringsførelse samt andre prioriteringer i sammenhæng med Unionens eksterne politik skal også tages med i betragtning ved udformningen af de politiske foranstaltninger. Kommissionen fører regelmæssigt kontrol med Egyptens fremskridt, der gøres i retning af disse mål.
3.   De detaljerede finansielle betingelser for Unionens makrofinansielle bistand fastlægges i en låneaftale, der indgås mellem Kommissionen og de egyptiske myndigheder i overensstemmelse med artikel 223 i Europa-Parlamentets og Rådets forordning (EU, Euratom) 2024/2509 
(
8
)
 (»finansforordningen«), (»låneaftalen«).
4.   Kommissionen kontrollerer regelmæssigt, om betingelserne i artikel 4, stk. 3, første afsnit, fortsat er opfyldt, herunder om Egyptens økonomiske politik er i overensstemmelse med målene for Unionens makrofinansielle bistand. Med henblik på denne kontrol arbejder Kommissionen tæt sammen med IMF og Verdensbanken og, når det er nødvendigt, med Europa-Parlamentet og Rådet.
Artikel 4
1.   På de i stk. 3, første afsnit, omhandlede betingelser stiller Kommissionen Unionens makrofinansielle bistand til rådighed i rater. Raternes størrelse angives i aftalememorandummet. En rate kan udbetales i én eller flere trancher.
2.   I forbindelse med den del af Unionens makrofinansielle bistand, der ydes i form af lån, foretages om nødvendigt hensættelse af midler i overensstemmelse med forordning (EU) 2021/947.
3.   Kommissionen træffer afgørelse om frigivelse af raterne på følgende betingelser:
a)
opfyldelse af forudsætningen i artikel 2, stk. 1
b)
der foreligger vidnesbyrd om en kontinuerlig tilfredsstillende gennemførelse af et politikprogram, der omfatter stærke tilpasnings- og strukturreformforanstaltninger støttet af en ikkeforebyggende IMF-låneaftale, og
c)
de økonomisk-politiske og finansielle betingelser i aftalememorandummet er gennemført på tilfredsstillende vis.
Anden rate frigives i princippet ikke tidligere end tre måneder efter frigivelsen af første rate. Tredje rate frigives i princippet ikke tidligere end tre måneder efter frigivelsen af anden rate.
4.   Såfremt de i stk. 3, første afsnit, fastsatte betingelser ikke opfyldes, suspenderer Kommissionen midlertidigt eller ophæver udbetalingen af Unionens makrofinansielle bistand. I givet fald underretter den omgående Europa-Parlamentet og Rådet om årsagerne til denne suspension eller ophævelse.
5.   Unionens makrofinansielle bistand udbetales til Egyptens centralbank. Under iagttagelse af de bestemmelser, der er fastsat i aftalememorandummet, herunder en bekræftelse af de resterende budgetfinansieringsbehov, kan Unionens midler overføres fra Egyptens centralbank til Egyptens finansministerium som den endelige modtager.
Artikel 5
1.   Med henblik på finansiering af Unionens makrofinansielle bistand, som ydes i form af lån, tillægges Kommissionen beføjelse til på Unionens vegne at låne de nødvendige midler på kapitalmarkederne eller fra finansielle institutioner i overensstemmelse med finansforordningens artikel 224.
2.   Kommissionen indgår den i artikel 3, stk. 3, omhandlede låneaftale om det i artikel 1 omhandlede beløb. Låneaftalen skal indeholde bestemmelser om rådighedsperioden og de nærmere vilkår for Unionens makrofinansielle bistand, herunder i forbindelse med de interne kontrolsystemer. Egypten tilbagebetaler lånet, som ydes på vilkår, der muliggør tilbagebetaling over en længere periode, herunder med mulighed for henstand. Lånet skal have en maksimal løbetid på 35 år.
3.   Kommissionen underretter Europa-Parlamentet og Rådet om enhver udvikling i de transaktioner, der er omhandlet i stk. 2.
Artikel 6
1.   Unionens makrofinansielle bistand gennemføres i overensstemmelse med finansforordningen.
2.   Unionens makrofinansielle bistand gennemføres ved direkte forvaltning.
3.   Inden gennemførelsen af Unionens makrofinansielle bistand undersøger Kommissionen ved hjælp af en operationel vurdering, om Egypten råder over forsvarlige finansielle ordninger, administrative procedurer samt interne og eksterne kontrolmekanismer, der er relevante for bistanden.
Artikel 7
1.   Kommissionen bistås af et udvalg. Dette udvalg er et udvalg som omhandlet i forordning (EU) nr. 182/2011.
2.   Når der henvises til dette stykke, finder artikel 5 i forordning (EU) nr. 182/2011 anvendelse.
Artikel 8
1.   Senest den 30. juni hvert år forelægger Kommissionen en rapport for Europa-Parlamentet og Rådet om gennemførelsen af denne afgørelse i det foregående år, herunder en evaluering af denne gennemførelse. I rapporten:
a)
gennemgås de fremskridt, der er gjort med hensyn til gennemførelsen af Unionens makrofinansielle bistand
b)
vurderes Egyptens økonomiske situation og udsigter samt fremskridt med at gennemføre de i artikel 3, stk. 1, omhandlede politiske foranstaltninger
c)
redegøres der for forbindelsen mellem de økonomisk-politiske og finansielle betingelser, der er fastsat i aftalememorandummet, Egyptens aktuelle økonomiske og finanspolitiske resultater og Kommissionens afgørelser om frigivelse af raterne af Unionens makrofinansielle bistand, samtidig med at der redegøres for konkrete og troværdige fremskridt, der er taget for at respektere de demokratiske mekanismer og retsstatsprincippet samt at sikre menneskerettighederne.
2.   Senest to år efter udløbet af den rådighedsperiode, der er omhandlet i artikel 1, stk. 4, forelægger Kommissionen Europa-Parlamentet og Rådet en efterfølgende evalueringsrapport, som vurderer resultaterne og effektiviteten af Unionens gennemførte makrofinansielle bistand, og i hvilket omfang den har bidraget til bistandens mål.
Artikel 9
Denne afgørelse træder i kraft dagen efter offentliggørelsen i 
Den Europæiske Unions Tidende.
Udfærdiget i Luxembourg, den 24. juni 2025.
På Europa-Parlamentets vegne
R. METSOLA
Formand
På Rådets vegne
A. SZŁAPKA
Formand
(
1
)
  Europa-Parlamentets holdning af 18.6.2025 (endnu ikke offentliggjort i EUT) og Rådets afgørelse af 23.6.2025.
(
2
)
  
            
EUT L 304 af 30.9.2004, s. 39
.
(
3
)
  Europa-Parlamentets og Rådets forordning (EU) 2021/947 af 9. juni 2021 om oprettelse af instrumentet for naboskab, udviklingssamarbejde og internationalt samarbejde — et globalt Europa, og om ændring og ophævelse af Europa-Parlamentets og Rådets afgørelse nr. 466/2014/EU og ophævelse af Europa-Parlamentets og Rådets forordning (EU) 2017/1601 og Rådets forordning (EF, Euratom) nr. 480/2009 (
EUT L 209 af 14.6.2021, s. 1
, ELI: 
http://data.europa.eu/eli/reg/2021/947/oj
).
(
4
)
  Europa-Parlamentets og Rådets forordning (EU, Euratom) nr. 883/2013 af 11. september 2013 om undersøgelser, der foretages af Det Europæiske Kontor for Bekæmpelse af Svig (OLAF) og om ophævelse af Europa-Parlamentets og Rådets forordning (EF) nr. 1073/1999 og Rådets forordning (Euratom) nr. 1074/1999 (
EUT L 248 af 18.9.2013, s. 1
, ELI: 
http://data.europa.eu/eli/reg/2013/883/oj
).
(
5
)
  Rådets forordning (Euratom, EF) nr. 2185/96 af 11. november 1996 om Kommissionens kontrol og inspektion på stedet med henblik på beskyttelse af De Europæiske Fællesskabers finansielle interesser mod svig og andre uregelmæssigheder (
EFT L 292 af 15.11.1996, s. 2
, ELI: 
http://data.europa.eu/eli/reg/1996/2185/oj
).
(
6
)
  Europa-Parlamentets og Rådets forordning (EU) nr. 182/2011 af 16. februar 2011 om de generelle regler og principper for, hvordan medlemsstaterne skal kontrollere Kommissionens udøvelse af gennemførelsesbeføjelser (
EUT L 55 af 28.2.2011, s. 13
, ELI: 
http://data.europa.eu/eli/reg/2011/182/oj
).
(
7
)
  Rådets afgørelse 2010/427/EU af 26. juli 2010 om, hvordan Tjenesten for EU's Optræden Udadtil skal tilrettelægges og fungere (
EUT L 201 af 3.8.2010, s. 30
, ELI: 
http://data.europa.eu/eli/dec/2010/427/oj
).
(
8
)
  Europa-Parlamentets og Rådets forordning (EU, Euratom) 2024/2509 af 23. september 2024 om de finansielle regler vedrørende Unionens almindelige budget (
EUT L, 2024/2509, 26.9.2024, ELI: http://data.europa.eu/eli/reg/2024/2509/oj
).
ELI: http://data.europa.eu/eli/dec/2025/1267/oj
ISSN 1977-0634 (electronic edition)

Summary:
Makrofinansiel bistand til Egypten
RESUMÉ AF:
Afgørelse (EU) 2024/1144 om kortfristet makrofinansiel bistand til Egypten
Afgørelse (EU) 2025/1267 om makrofinansiel bistand til Egypten
HVAD ER FORMÅLET MED AFGØRELSERNE?
Afgørelse (EU) 2024/1144 og afgørelse (EU) 2025/1267 giver tilsammen op til 
5 mia. €
 i makrofinansiel bistand (MFA) fra 
Den Europæiske Union
 (EU)
1
 til Egypten i form af lån. Bistanden understøtter den økonomiske stabilitet, dækker 
resterende betalingsbalancebehov
2
, som er identificeret i 
Den Internationale Valutafonds
 (IMF) program, og fremmer 
finanspolitiske og strukturelle reformer
, som er aftalt med EU i aftalememoranda
3
, i overensstemmelse med IMF’s reformdagsorden.
HOVEDPUNKTER
Finansiering og udbetaling
Europa-Kommissionen
 optager de nødvendige midler på kapitalmarkederne eller hos finansielle institutioner i henhold til EU’s 
finansforordning
 og udlåner dem til Egypten. Bistanden omfatter to transaktioner.
En 
kortfristet transaktion
 i henhold til afgørelse (EU) 2024/1144 — vedtaget efter 
hasteproceduren
 (
artikel 213
 i 
traktaten om Den Europæiske Unions funktionsmåde
 (TEUF)) — yder op til 
1 mia. €
 til at dække de umiddelbare finansieringsbehov i 2024. Lånet var til rådighed i 
ni måneder
 efter ikrafttrædelsen af sit aftalememorandum og blev udbetalt i december 2024 som 
en enkelt rate
.
En 
mellemfristet transaktion
 i henhold til afgørelse (EU) 2025/1267 — vedtaget efter 
den almindelige lovgivningsprocedure
 (
artikel 212
 i TEUF) — stiller op til 
4 mia. €
 til rådighed i 
2,5 år
 fra ikrafttrædelsen af dets aftalememorandum. Den udbetales 
i rater
, og som hovedregel skal der være mindst tre måneder mellem første og anden rate og mellem anden og tredje rate. Hver rate kan også opdeles i trancher. Begge lån har en maksimal løbetid på 
35 år
, og den mellemfristede transaktion kan omfatte en 
henstandsperiode
, før tilbagebetalingen begynder.
Betingelser for bistand
For at modtage støtte fra EU skal Egypten tage konkrete og troværdige skridt hen imod at:
sikre effektive 
demokratiske mekanismer
, herunder et parlamentarisk flerpartisystem
opretholde 
retsstatsprincippet
sikre 
respekt for 
menneskerettighederne
.
Udbetalinger kræver også:
en 
tilfredsstillende historik
 under en velfungerende 
ikkeforebyggende IMF-kreditaftale
overholdelse af de 
økonomiske og finansielle
 betingelser, der er fastsat i aftalememorandaene.
Disse betingelser omfatter foranstaltninger vedrørende finanspolitisk konsolidering, forsvarlig forvaltning af de offentlige finanser (som sikrer gennemsigtighed og ansvarlighed) samt strukturreformer, såsom bedre styring af statsejede virksomheder, gensidig markedsåbning, fair og regelbaseret handel, god regeringsførelse og andre aftalte politiske foranstaltninger, der understøtter bæredygtig og inklusiv vækst.
Gennemførelse og kontrol
Kommissionen 
forvalter direkte
 MFA’en i henhold til EU’s finansforordning og sikrer, at de aftalte betingelser er opfyldt. Den skal navnlig:
overvåge, i samarbejde med 
Tjenesten for EU’s Optræden Udadtil
, de politiske forudsætninger (demokrati, retsstatsprincippet og menneskerettigheder) i hele bistandsperioden
udbetale midlerne til 
den egyptiske centralbank
, som kan overføre dem til 
finansministeriet
 som den endelige modtager, efter at de resterende finansieringsbehov er bekræftet i henhold til aftalememorandummet
kunne 
reducere, suspendere eller annullere
 bistanden, hvis betingelserne ikke er opfyldt, eller hvis Egyptens finansieringsbehov falder betydeligt i forhold til de oprindelige prognoser
vurdere
 Egyptens finansielle og administrative kontrolsystemer inden gennemførelsen
anvende 
svigbekæmpelses
- og 
revisionsregler
, med tilsyn fra 
Det Europæiske Kontor for Bekæmpelse af Svig
 (OLAF)
, 
Den Europæiske Revisionsret
 (ECA)
 og 
Den Europæiske Anklagemyndighed
 (EPPO)
, der hver især handler inden for deres respektive mandater.
Overvågning og rapportering
Årlig rapportering.
 Senest den 30. juni hvert år forelægger Kommissionen 
Europa-Parlamentet
 og 
Rådet for Den Europæiske Union
 en rapport om gennemførelsen af hver enkelt afgørelse, om Egyptens økonomiske situation og om reformfremskridt. For den mellemfristede transaktion (afgørelse (EU) 2025/1267) omfatter rapporten også konkrete skridt i retning af demokratisk regeringsførelse, retsstatsprincippet og menneskerettighederne.
Efterfølgende
 evaluering.
 Inden for 
to år
 efter afslutningen af hver transaktion evaluerer Kommissionen bistandens resultater, effektivitet og bidrag.
FRA HVORNÅR GÆLDER AFGØRELSERNE?
Afgørelse (EU) 2024/1144 har fundet anvendelse siden den 
16. april 2024
.
Afgørelse (EU) 2025/1267 har fundet anvendelse siden 
28. juni 2025
.
BAGGRUND
MFA’en er en del af en bredere 
EU-Egypten-finanspakke på 7,4 mia. €
, som er fastlagt i det 
strategiske og omfattende partnerskab mellem EU og Egypten
 (
fælles erklæring
, undertegnet i Kairo den 
17. marts 2024
). Pakken kombinerer kort- og langfristet støtte til makrofinansielle og socioøkonomiske reformer, foranstaltninger til mobilisering af investeringer samt målrettet projekt- og teknisk bistand i henhold til 
instrumentet for naboskab, udviklingssamarbejde og internationalt samarbejde — et globalt Europa
. MFA’en supplerer 
IMF’s 
udvidede lånefacilitet
 på 8 mia. USD
 til Egypten (godkendt i december 2022 for 3 mia. USD og forhøjet i marts 2024 til 8 mia. USD) og er i overensstemmelse med 
associeringsaftalen mellem EU og Egypten
, 
prioriteterne for partnerskabet mellem EU og Egypten 2021-2027
 og EU’s mål om et stabilt, demokratisk og velstående 
sydligt naboskab
.
For yderligere oplysninger henvises til:
Egypt
 (Europa-Kommissionen).
VIGTIGE BEGREBER
Makrofinansiel bistand (MFA).
 Ekstraordinær betalingsbalancestøtte fra EU (normalt ikke-øremærket budgetstøtte i form af lån), der ydes til partnerlande for at dække eksterne finansieringsbehov og støtte aftalte reformer.
Betalingsbalancebehov.
 Eksterne finansieringsproblemer, der er identificeret i IMF-programmet, som EU-lån er med til at afhjælpe.
Aftalememorandum.
 En formel aftale mellem EU og modtagerlandet, der fastlægger de økonomiske og finansielle betingelser for udbetaling.
HOVEDDOKUMENT
Rådets afgørelse (EU) 
2024/1144
 af 
12. April 2024
 om kortfristet makrofinansiel bistand til Den Arabiske Republik Egypten (EUT L, 2024/1144, 
15.4.2024
).
Europa-Parlamentets og Rådets Afgørelse (EU) 
2025/1267
 af 
24. juni 2025
 om makrofinansiel bistand til Den Arabiske Republik Egypten (EUT L, 2025/1267, 
27.6.2025
).
TILHØRENDE DOKUMENTER
Europa-Parlamentets og Rådets forordning (EU, Euratom) 
2024/2509
 af 
23. september 2024
 om de finansielle regler vedrørende Unionens almindelige budget (EUT L, 2024/2509, 
26.9.2024
).
Henstilling 
Nr. 
1/2022
 vedtaget af Associeringsrådet EU-Egypten den 
19. juni 2022
 om prioriteterne for partnerskabet mellem EU og Egypten 2021-2027 (EUT L 176 af 
1.7.2022
, 
s. 79-87
).
Europa-Parlamentets og Rådets forordning (EU) 
2021/947
 af 
9. juni 2021
 om oprettelse af instrumentet for naboskab, udviklingssamarbejde og internationalt samarbejde – et globalt Europa, og om ændring og ophævelse af Europa-Parlamentets og Rådets afgørelse 
nr. 466/2014/EU
 og ophævelse af Europa-Parlamentets og Rådets forordning (EU) 2017/1601 og Rådets forordning (EF, Euratom) 
nr. 480/2009
 (EUT L 209 af 
14.6.2021
, 
s. 1-78
).
Efterfølgende ændringer til forordning (EU) 2021/947 er blevet indarbejdet i grundteksten. Denne 
konsoliderede udgave
 har ingen retsvirkning.
Konsolideret udgave af traktaten om Den Europæiske Unions funktionsmåde - Femte del - Unionens optræden udadtil - Afsnit III - Samarbejde med tredjelande og humanitær bistand - Kapitel 2 - Økonomisk, finansielt og teknisk samarbejde med tredjelande - 
Artikel 212
 (tidl. artikel 181 A i TEF) (EUT C 202 af 
7.6.2016
, s. 142).
Konsolideret udgave af traktaten om Den Europæiske Unions funktionsmåde - Femte del - Unionens optræden udadtil - Afsnit III - Samarbejde med tredjelande og humanitær bistand - Kapitel 2 - Økonomisk, finansielt og teknisk samarbejde med tredjelande - 
Artikel 213
 (EUT C 202, 
7.6.2016
, s. 143).
Konsolideret udgave af traktaten om Den Europæiske Unions funktionsmåde – Sjette del – Institutionelle og finansielle bestemmelser – Afsnit I – Bestemmelser vedrørende institutionerne – Kapitel 1 – Institutionerne – 7. afdeling – Revisionsretten – 
Artikel 287
 (tidl. artikel 248 i TEF) (EUT C 202, 
7.6.2016
, 
s. 170–171
).
2010/427/EU
: Rådets afgørelse af 
26. juli 2010
 om, hvordan Tjenesten for EU's Optræden Udadtil skal tilrettelægges og fungere (EUT L 201 af 
3.8.2010
, 
s. 30-40
).
Euro-Middelhavsaftale om oprettelse af en associering mellem De Europæiske Fællesskaber og deres medlemsstater på den ene side og Den Arabiske Republik Egypten på den anden side
 - Protokol - Slutakt - Erklæringer - Aftale i form af brevveksling mellem Fællesskabet og Egypten om indførsel i Fællesskabet af friske afskårne blomster og blomsterknopper henhørende under pos. 0603 10 i den fælles toldtarif (EUT L 304 af 
30.9.2004
, 
s. 39-208
).
Se den 
konsoliderede udgave
.
seneste ajourføring 
29.9.2025